b"\n_START_ARTICLE_\nSylvia Hoeks\n_START_SECTION_\nMladost\n_START_PARAGRAPH_\nOdra\xc5\xa1\xc4\x8dala je v kraju Maarheeze, Noord-Brabant na Nizozemskem. Teko\xc4\x8de govori nizozemsko, nem\xc5\xa1ko, francosko in angle\xc5\xa1ko. Po kon\xc4\x8dani srednji \xc5\xa1oli se je vpisala na igralsko akademijo v Maastrichtu.\n_START_SECTION_\nKariera\n_START_PARAGRAPH_\nPri 14 letih jo je odkrila agencija Elite Model Management, kmalu zatem pa j je bila njena fotografija \xc5\xbee objavljena na naslovnici revije Elle Girl. Nekaj let je tako delala kot fotomodel po Evropi._NEWLINE_Kmalu po diplomi na igralski akademiji v Maastrichtu, je leta 2007 dobila vlogo v filmu Duskare\xc5\xbeiserja Josa Stellinga, za katero je dobila nagrado Zlato tele za najbolj\xc5\xa1o stransko vlogo, ki je nizozemska razli\xc4\x8dica ameri\xc5\xa1kega Oskarja. Njena naslednja vloga je bila vloga Julie v filmu The Storm (2009), ter glavna vloga v filmu Tirza (2010). Leta 2011 je igrala vlogo Johanne van Heesch v filmu The Gang of Oss, leta 2012 pa Elise v The Girl and Death. Leta 2013 je v filmu The Best Offer Hoeksova iglala vlogo Claire Ibbetson ._NEWLINE_V nizozemski televizijski seriji Bloedverwanten je nastopala med leti 2010 in 2014, nato pa med leto 2011 in 2015 \xc5\xa1e v seriji Overspel._NEWLINE_V filmu Iztrebljevalec 2049 iz leta 2017 je igrala replikantko Luv. V pripravi na snemanje filma je intenzivno trenirala borilne ve\xc5\xa1\xc4\x8dine in obiskovala fitnes._NEWLINE_Njena naslednja odmevna vloga je bila v filmu re\xc5\xbeiserja Luca Bessona Renegades. Istega leta je bila izbrana tudi za vlogo Leigh v filmu All the Devil's Men. Oktobra 2017 je bila izbrana tudi za nastop v filmu Dekle v pajkovi mre\xc5\xbei, nadaljevanju filma Dekle z zmajskim tatujem."